फिर भी बॉलीवुड में काम कर रहे हो, ये किसी चमत्कार से कम नहीं- मनोज बाजपेयी
Manoj Bajpayee recalls His wife Shabana Raza Appreciating His Hard Work In Acting - मनोज बाजपेयी लगभग 30 सालों से फिल्म इंडस्ट्री में काम कर रहे हैं। हाल ही में मनोज बाजपेयी ने बताया कि उनकी वाइफ शबाना रजा ने उनकी एक्टिंग जर्नी की तारीफ की।
मनोज बाजपेयी लगभग 30 सालों से फिल्म इंडस्ट्री में काम कर रहे हैं। हाल ही में मनोज बाजपेयी ने बताया कि उनकी वाइफ शबाना रजा ने उनकी एक्टिंग जर्नी की तारीफ की।
फिल्म ‘सत्या’ के बाद मिले थे कई ऑफर- मनोज 
मीडिया से बातचीत के दौरान मनोज ने बताया कि उन्हें फिल्म ‘सत्या’ में उनके गैंगस्टर रोल के बाद कई ऑफर मिले थे। इस फिल्म में मनोज ने गैंगस्टर भीकू म्हात्रे का रोल किया था। मनोज ने बताया कि उन्हें फिल्मों में काम करने के कई ऑफर मिले लेकिन ऐसा रोल नहीं मिला जैसा वो चाहते थे। इस वजह से उन्होंने आए हुए ऑफर भी ठुकरा दिए।
इतने लोगों को मना किया कि काम मिलना ही बंद हो गया- मनोज 
मनोज बाजपेयी एक्टिंग करियर में अपने स्ट्रगल को लेकर काफी वोकल रहते हैं। उन्होंने बताया कि एक समय था जब मैंने इतने ऑफर रिजेक्ट किए थे कि मेरे पास फिल्मों के ऑफर आना लगभग बंद हो गए थे।
अपनी जिंदगी ने उस फेज को याद करते हुए मनोज बोले- एक दिन मैं और शबाना सुबह बातें कर रहे थे तब शबाना ने मुझसे कहा कि ये किसी चमत्कार से कम नहीं है कि आपने इतने लंबे समय तक बॉलीवुड में काम किया है। आपका करियर अब तक खत्म नहीं हुआ, अब भी बढ़ रहा है ये बहुत बड़ी बात है।
मेरी वाइफ कहती हैं तुम्हें तो अब तक खत्म हो जाना चाहिए था- मनोज 
मनोज ने आगे कहा- जब मैंने शबाना से पूछा कि वो ऐसे क्यों कह रही हैं तो उन्होंने कहा कि तुमने जैसे इतने लोगों को नाराज किया है, तुम्हें खत्म हो जाना चाहिए था अब तक! यहां लोगों को न सुनने की आदत नहीं है।
मनोज ने कहा- मैंने काफी लोगों को मना किया है, शायद नाराज भी। मैंने सही मौके के लिए इतना स्ट्रगल किया है, इतनी लड़ाई की है और मैं मानता हूं कि मेरी बातों से कुछ लोगों को दुख पहुंचाया है। लेकिन, मेरे पास और कोई रास्ता नहीं था।
मैंने अच्छा काम किया है, मैं और अच्छा करना चाहता हूं- मनोज 
मनोज ने आगे कहा- लोग मुझसे कहते थे कि तुम्हें इस बात के पैसे मिलेंगे की तुम्हारी फिल्में बॉक्स ऑफिस पर कैसा परफॉर्म कर रही हैं लेकिन, मैंने हर बार यही कहा कि वो काम मैं कर चुका हूं। मैंने बढ़िया-दमदार किरदार निभाए हैं, अच्छा काम किया है, मैं और अच्छा काम करना चाहता हूं।
मैंने ऑफर रिजेक्ट किए तो मुझे लोगों ने घमंडी कहा- मनोज 
मनोज ने ये भी बताया कि उनके इस बर्ताव की वजह से उनके बारे में रिपोर्ट्स में लिखा गया कि वो घमंडी हैं, उनमें बहुत ऐटिट्यूड है और वो बड़े-बड़े फिल्ममेकर्स को भी मना कर देते हैं। मनोज ने कहा- मुझे उन लोगों से नफरत है जो ऐसी बातें लिखते हैं।
ज्यादा प्रोटेक्शन महिलाओं का दम घोट सकता है- मनोज 
अपनी पर्सनल लाइफ के बारे में बात करते हुए मनोज ने कहा- मैं अपनी वाइफ और बेटी को लेकर कुछ ज्यादा ही प्रोटेक्टिव हूं। कभी-कभी इसे लेकर मुझे डांट भी पड़ जाती है। आजकल की औरतें, फिर चाहे वो मेरी बीवी हो या बेटी, वो नहीं चाहती की कोई भी मर्द उन्हें लेकर जरूरत से ज्यादा प्रोटेक्टिव हो जाए। कहीं न कहीं वो सही भी हैं, जरूरत से ज्यादा प्रोटेक्शन उनके लिए दम घोटने जैसा होता है।
ये पूछे जाने पर कि वो अपनी फैमिली की सेफ्टी के लिए क्या करना पसंद करते हैं मनोज ने बताया- मैं उनकी जासूसी तो नहीं करता पर ये जरूर ध्यान रखता हूं कि वो जहां भी जा रहे हैं, वहां सेफ हैं या नहीं। हमेशा कोशिश करता हूं। अगर मैं कुछ एक्स्ट्रा करूं, तो फिर मुझे ये सुनना पड़ता है कि अपना ओवर प्रोटेक्टिव नेचर अपने पास रखें, जब हमें जरूरत पड़ेगी हम बता देंगे।